FI Euroopan unionin virallinen lehti C 15/1

Selvitys varainhoitovuoden 2007 talousarvio- ja varainhallinnosta

(2009/C 15/01)

SISÄLLYSLUETTELO

Selvitys varainhoitovuoden 2007 talousarvio- ja varainhallinnosta

1. Johdanto

2. Yleiskatsaus varainhoitovuoden 2007 talousarvion toteutumiseen

3. Talousarvion toteutuminen varainhoitovuonna 2007 luvuittain

Liitteet

Varainhoitovuoden 2007 talousarvion toteutumista kuvaavat taulukot

Selvitys varainhoitovuoden 2007 talousarvio- ja varainhallinnosta

1. JOHDANTO

Tässä selvityksessä, joka annetaan varainhoitoasetuksen 122 artiklan ja sen täytäntöönpanoa koskevien yksityiskohtaisten sääntöjen 185 artiklan mukaan varainhoitovuotta 2007 koskevan yhteisöjen tuomioistuimen tilinpäätöksen yhteydessä, otetaan huomioon muun muassa määrärahojen toteutumisaste. Siinä esitetään myös yhteenvetotiedot varainhoitovuoden 2007 aikana eri budjettikohtien välillä tehdyistä määrärahasiirroista.

Tämän kertomuksen 2 kohdassa tehdään yleiskatsaus varainhoitovuoden 2007 talousarvion toteutumiseen ja 3 kohdassa tarkastellaan yksityiskohtaisemmin budjettikohtien kehitystä talousarvion luvuittain.

Liitteessä ovat vielä yhteenvetotaulukot vuoden 2007 talousarvion toteutumisesta.

2. YLEISKATSAUS VARAINHOITOVUODEN 2007 TALOUSARVION TOTEUTUMISEEN

2.1 Tulot

Yhteisöjen tuomioistuimen tuloarvio varainhoitovuodelle 2007 oli 35 284 000 euroa.

Kuten alla oleva taulukko osoittaa, varainhoitovuoden 2007 toteutuneet tulot ovat 36 925 706,78 euroa eli 4,65 prosenttia ennustettua enemmän. (1)

(euroa) Osasto Tuloennuste 2007 Toteutuneet tulot 2007 % kokonaismäärästä 4. Toimielimen palveluksessa olevilta henkilöiltä peräisin olevat tulot 35 184 000,00 35 829 022,63 97,03 5. Toimielimen hallinnollisesta toiminnasta kertyvät tulot 90 000,00 926 196,15 2,51 9. Sekalaiset tulot 10 000,00 170 488,00 0,46 Yhteensä 35 284 000,00 36 925 706,78 100,00 % 100 104,65

Huomautettakoon, että osaston 4 tulot (pidätykset toimielimen jäsenten ja henkilöstön palkoista ja korvauksista) muodostavat erittäin suuren prosenttiosuuden näiden tulojen kokonaismäärästä (97,03 prosenttia), kun osastojen 5 ja 9 tulot edustavat vain alle 3:a prosenttia kokonaismäärästä.

Liitteenä olevassa taulukossa B on täydentäviä numerotietoja kaikista tulovirroista (seuraavaan varainhoitovuoteen siirretyt tulot, todetut tulot ja perityt tulot).

2.2 Menot

2.2.1 Varainhoitovuoden määrärahat

Yhteisöjen tuomioistuimen talousarviomäärärahat olivat varainhoitovuonna 2007 yhteensä 272 219 390 euroa.

Kuten alla oleva taulukko osoittaa, varainhoitovuoden 2007 toteutuneet menot ovat 265 153 892,05 euroa, eli lopullinen määrärahojen toteutumisaste oli 97,40 prosenttia. Määrärahojen toteutumisaste on siten kohentunut edellisestä vuodesta (95,19 prosenttia).

Lisäksi havaitaan, että kuten aikaisempinakin vuosina, yli kolme neljännestä yhteisöjen tuomioistuimen talousarviosta kohdistuu henkilöstömenoihin (77,78 prosenttia vuonna 2007).

(euroa) Osasto Vuoden 2007 määrärahat Vuoden 2007 sitoumukset % kokonaismäärästä 1. Toimielimen henkilöstö 212 850 990,00 206 222 384,71 77,78 2. Kiinteistöt, irtain omaisuus, laitteet ja sekalaiset käyttömenot 59 332 400,00 58 919 744,83 22,22 3. Toimielimen suorittamista erityistehtävistä aiheutuvat menot 36 000,00 11 762,51 — 10. Muut menot 0,00 0,00 — Yhteensä 272 219 390,00 265 153 892,05 100,00 % 100 97,40

2.2.2 Edelliseltä vuodelta siirretyt määrärahat

Alla oleva taulukko osoittaa varainhoitovuodelta 2006 varainhoitovuodelle 2007 siirrettyjen määrärahojen käytön. Nämä määrärahat olivat yhteensä 13 268 673,84 euroa, ja ne käytettiin suurimmaksi osaksi (87,53 prosenttia).

(euroa) Osasto Määrärahojen siirrot 2006–2007 Siirretyistä määrärahoista suoritetut maksut Peruuntuneet määrärahat 1. Toimielimen henkilöstö 3 406 356,92 2 600 983,50 805 373,42 2. Kiinteistöt, irtain omaisuus, laitteet ja sekalaiset käyttömenot 9 853 812,83 9 010 545,11 843 267,72 3. Toimielimen suorittamista erityistehtävistä aiheutuvat menot 8 504,09 3 504,09 5 000,00 10. Muut menot 0,00 0,00 0,00 Yhteensä 13 268 673,84 11 615 032,70 1 653 641,14 % 100 87,53 12,46

2.2.3 Määrärahojen siirrot

Yhteisöjen tuomioistuin teki varainhoitovuoden 2007 aikana 56 määrärahojen siirtoa, joiden kokonaismäärä oli 16 589 975,24 euroa.

Varainhoitoasetuksen 22 artiklan mukaisesti kahdeksasta määrärahojen siirrosta ilmoitettiin varainhoidon valvojalle. Niiden kokonaismäärä oli 13 968 000 euroa eli 84,20 prosenttia varainhoitovuoden määrärahojen siirtojen kokonaismäärästä.

Lisäksi tehtiin yhdeksän sellaista siirtoa momentilta toiselle ja 39 sellaista siirtoa alamomentilta toiselle, joita ei ilmoitettu budjettivallan käyttäjälle. Niiden kokonaismäärä oli 2 621 975,24 euroa eli 15,80 prosenttia varainhoitovuoden siirtojen kokonaismäärästä.

Alla olevassa taulukossa esitetään yksityiskohtaisesti budjettikohdat, joihin merkittävimmät siirrot (yli 250 000 euron suuruiset siirrot) vaikuttivat.

(euroa) Budjettikohdat, joissa on tehty > 250 000 euron muutoksia alkuperäiseen määrärahaan Budjet-tikohta Otsikko Alkuperäisetmäärärahat Siirrot Lopulliset määrärahat 102 Siirtymäkorvaukset 2 393 000 - 375 000 2 018 000 1200.00 Peruspalkat 130 687 000 -8 245 152 122 441 848 1200.01 Perhelisät 10 456 190 -1 252 240 9 203 950 1200.02 Ulkomaankorvaukset 20 910 000 -1 207 000 19 703 000 1406.2 Muut freelance-tulkit 1 958 000 365 000 2 323 000 1406.4 Freelance-oikolukijat 93 000 340 000 433 000 1406.5 Käännöspalvelun tukipalvelut 6 800 000 - 362 794 6 437 206 1612 Ammatillinen täydennyskoulutus 1 088 000 350 000 1 438 000 1654 Pienten lasten hoitokoti ja muut päiväkodit 1 231 000 325 000 1 556 000 2000 Vuokrat 12 175 000 - 314 000 11 861 000 2001 Vuokra-ostosopimus 8 500 000 10 340 000 18 840 000 2024 Energiakulutus 1 287 000 600 000 1 887 000 2100 Laitteiden ja ohjelmistojen osto, niitä koskevat työt, kunnossapito ja ylläpito 1 795 000 1 150 000 2 945 000 2102 Ohjelmistojen ja järjestelmien käytössä, kehittämisessä ja ylläpidossa käytetyt ulkoiset palvelut 7 192 400 1 034 000 8 226 400 10100 Alustavat määrärahat 2 500 000 -2 500 000 0

3. TALOUSARVION TOTEUTUMINEN VARAINHOITOVUONNA 2007 LUVUITTAIN

OSASTO 1 — Toimielimen henkilöstö

Osaston 1 lopullinen määräraha on varainhoitovuonna 2007 yhteensä 212 850 990 euroa, mikä vastaa lähes 80:tä prosenttia yhteisöjen tuomioistuimen talousarvion kokonaismäärästä. Näistä määrärahoista käytettiin 206 222 384,71 euroa, eli toteutumisaste oli 96,89 prosenttia, kun se oli vuonna 2006 94,15 prosenttia. Tämän osaston menot kasvoivat 9,32 prosenttia vuodesta 2006 (kun vuonna 2006 kasvu oli 7,62 prosenttia).

Luku 10 — Toimielimen jäsenet

a) Määrärahojen käyttö:

Tämän luvun lopullisista määrärahoista eli 28 988 800 eurosta käytettiin 27 224 797,50 euroa (93,91 prosenttia).

b) Alkuperäiseen summaan tehdyt merkittävät muutokset:

Siirrot nro 6 ja 12:

alamomentilta 1002 — Tehtävien vastaanottamiseen liittyvät oikeudet = - 100 000 euroa momentilta 102 — Siirtymäkorvaukset = - 375 000 euroa alamomentille 10300 — Vanhuuseläkkeet = + 175 000 euroa alamomentille 2001 — Vuokra-ostosopimus = + 300 000 euroa

Ensimmäisen oikeusasteen tuomioistuimen jäsenet vaihtuvat osittain joka kolmas vuosi, ja tapahtuneessa vaihdoksessa jäsenvaltiot nimittivät vain neljä uutta jäsentä, kun vuoden 2007 talousarvio oli puolestaan laadittu sen perusteella, että uusia jäseniä olisi seitsemän. Lisäksi kaksi siirtymäkorvausta saanutta yhteisöjen tuomioistuimen entistä jäsentä kuoli, mikä vähensi niin ikään näiden momentin 102 määrärahojen käyttöä. Tästä seuraa säästöjä myös alamomentilla 1002 niiden matkakulujen ja muuttokulujen osalta, jotka toimielimen jäsenille on maksettava heidän ryhtyessään tehtäväänsä tai heidän lähtiessään toimielimestä, sekä asettautumiskorvausten ja uudelleenasettautumiskorvausten osalta.

Nämä vapautuneet määrärahat ovat mahdollistaneet alamomentin 10300 — Vanhuuseläkkeet (toimielimen kolmen entisen jäsenen ennakoimaton siirtyminen eläkkeelle) ja alamomentin 2001 — Vuokra-ostosopimus vahvistamisen (ks. lukua 20 koskevat huomautukset).

Luku 12 — Vakinaiseen ja väliaikaiseen henkilöstöön kuuluvat henkilöt

a) Määrärahojen käyttö:

Tämän luvun lopullisista määrärahoista eli 166 634 190 eurosta käytettiin 162 762 848,36 euroa (97,68 prosenttia).

Tämän luvun määrärahoihin varainhoitovuonna 2007 vaikutti Bulgarian ja Romanian liittyminen, jonka johdosta henkilöstöön lisättiin 115 uutta toimea. Lisäksi 15 muuta toimea saatiin olemassa olevan toiminnan hoitamiseksi.

Varainhoitovuoteen 2007 liittyi siten merkittävä määrä palvelukseenottoja (306 virkamiestä ja väliaikaista toimihenkilöä, kun otetaan huomioon uudet toimet ja normaali vaihtuvuus). Budjettivallan käyttäjälle annetaan säännöllisesti tietoja palvelukseen ottamisen etenemisestä ja palvelukseen ottamiseen liittyvistä vaikeuksista erityisesti siihen liittyen, että Euroopan unioni laajeni ensin kymmenellä ja sitten kahdella uudella jäsenvaltiolla (kesäkuussa 2007, lokakuussa 2007 ja tammikuussa 2008 laaditut kertomukset).

Huolimatta siitä, että yhteisöjen tuomioistuin on pyrkinyt jatkuvasti täyttämään sille näiden kahden laajentumisen yhteydessä myönnetyt virat, virkamiesten ottaminen palvelukseen osoittautuu toisinaan vaikeaksi sen takia, että avoimiin kilpailuihin perustuvia varallaololuetteloita ei ole käytettävissä tai että kyseisissä luetteloissa ei ole riittävää määrää hakijoita. Toimielimellä on lisäksi jatkuvasti erityisiä vaikeuksia palvelukseen ottamisen osalta tietotekniikan ja tulkkauksen osa-alueilla. Nämä erityiset vaikeudet ja myös se, että palvelukseenotot tulivat laajentumisen yhteydessä voimaan hitaammin, kuin vuoden 2006 ensimmäisellä neljänneksellä laadituissa talousarvioennusteissa oli ennakoitu, selittävät määrärahojen ylijäämän luvussa 12 vuonna 2007 (ks. jäljempänä b kohta).

b) Alkuperäiseen määrärahaan tehdyt merkittävät muutokset:

Siirrot nro 4, 8 ja 13:

alamomentilta 1200 — Palkat ja korvaukset = -10 630 000 euroa alamomentille 14062 — Muut freelance-tulkit = + 365 000 euroa alamomentille 1612 — Ammatillinen täydennyskoulutus = + 350 000 euroa alamomentille 1654 — Pienten lasten hoitokoti ja muut päiväkodit = + 325 000 euroa alamomentille 2024 — Energiakulutus = + 600 000 euroa alamomentille 2001 — Vuokra-ostosopimus = +8 000 000 euroa alamomentille 2102 — Ohjelmistojen ja järjestelmien ulk. palv. = + 990 000 euroa

Vapautuneet määrärahat on käytetty vahvistamaan eri budjettikohtia, ja niihin liittyvät huomautukset esitetään jäljempänä asianomaisten lukujen kohdalla.

Luku 14 — Muuhun henkilöstöön kuuluvat henkilöt ja ulkopuolisten henkilöiden palvelut

a) Määrärahojen käyttö:

Kun tätä lukua tarkastellaan yleisellä tasolla, lopullisista määrärahoista eli 13 168 900 eurosta käytettiin 12 370 922,97 euroa (93,94 prosenttia).

Kaksi tämän luvun momenttia muodostaa yli 93 prosenttia lopullisista määrärahoista. Kyseessä ovat momentti 1400 — Muuhun henkilöstöön kuuluvat, jonka määrärahoista käytettiin 98,83 prosenttia, ja momentti 1406 — Muut tukipalvelut (käännös/tulkkauspalvelut), jonka määrärahoista käytettiin 93,54 prosenttia.

Bulgarian ja Romanian liittyminen vuonna 2007 ja kahden uuden virallisen kielen lisäys ovat väistämättä lisänneet ulkopuolisia palveluja kielten alalla (käännös- ja tulkkauskulut), ja näiden määrärahojen toteutumisaste on selvästi kohentunut edellisestä varainhoitovuodesta.

b) Alkuperäiseen määrärahaan tehdyt merkittävät muutokset:

Siirto nro 8:

Alamomentille 14062 — Muut freelance-tulkit = + 365 000 euroa

Tämä luvusta 12 peräisin oleva määrärahojen vahvistus on mahdollistanut rahoituksen sille, että on turvauduttu aikaisempaa enemmän ulkoisiin tulkkauspalveluihin, mikä on perusteltavissa sekä toiminnan määrän lisääntymisellä että sillä, että tulkkien palvelukseenotossa on ilmennyt huomattavia ongelmia, koska kilpailujen varallaololuetteloissa ei ole ollut riittävästi hakijoita.

Luku 16 — Muut toimielimen henkilöstöä koskevat menot

a) Määrärahojen käyttö:

Tämän luvun lopullisista määrärahoista eli 4 059 100 eurosta käytettiin 3 863 815,88 euroa (95,19 prosenttia).

Kaksi tämän luvun alamomenttia muodostaa yli 73 prosenttia lopullisista määrärahoista. Kyseessä ovat alamomentti 1612 — Ammatillinen täydennyskoulutus, jonka määrärahoista käytettiin 91,92 prosenttia, ja alamomentti 1654 — Pienten lasten hoitokoti ja muut päiväkodit, jonka määrärahat käytettiin 100-prosenttisesti.

Ammatillisen täydennyskoulutuksen menot olivat koulutuspäivissä mitattuna 21 111 päivää, ja koulutukseen osallistui 5 549 henkilöä. Erityisten tietokonesovellusten koulutukseen käytettyjen päivien lukumäärä kasvoi merkittävästi. Vuonna 2007 käynnistettiin näet kaksi merkittävää hanketta, jotka edellyttivät järjestelmien (tuomioistuimen toimintaa koskeva sisäinen portaalisovellus ja integroitu rahoitus- ja taloushallinnon järjestelmä SAP) käyttäjille tarkoitettujen esittelyjen ja/tai koulutusten järjestämistä.

Pienten lasten hoitokodin menojen kasvu liittyy suoraan henkilöstömäärän kasvuun peräkkäisten laajentumisten yhteydessä (enemmän lastentarha- ja oppimiskeskuspäiviä uusista jäsenmaista peräisin olevien virkamiesten lapsille). Nämä toiminnot organisoidaan ja hallinnoidaan toimielinten kesken, jotta kyetään hyödyntämään paremmin mittakaavaedut, joita saavutetaan resurssien yhteiskäytöllä.

b) Alkuperäiseen määrärahaan tehdyt merkittävät muutokset:

Siirto nro 4:

alamomentti 1612 — Ammatillinen täydennyskoulutus = + 350 000 euroa

Tällä luvusta 12 peräisin olevien määrärahojen siirrolla on kyetty lisäämään ammatilliseen koulutukseen osoitettuja varoja seuraavien tekijöiden huomioon ottamiseksi:

— kielikoulutuksen lisääntyminen sen vuoksi, että äskettäisten laajentumisten seurauksena on tehty runsaasti palvelukseenottoja,

— tiettyjen kurssien tuntihintaa on korotettu sen jälkeen kun uusi toimielinten välinen sopimus tuli voimaan,

— tietotekniikan koulutussuunnitelma on pantu täytäntöön sen jälkeen kun uusi taloushallinnon sovellutus (SAP-SOS II) otettiin käyttöön.

Siirto nro 8:

alamomentti 1654 — Lasten päiväkoti = + 325 000 euroa

Tämä budjettikohta käytetään kokonaan toimielinten väliseen toimintaan, jota hoitavat toimielimet ovat yhtäältä parlamentti lastentarhan osalta ja komissio päiväkodin/oppimiskeskuksen osalta. Näiden hallinnoivien toimielinten toiminta on kasvanut voimakkaasti kahden äskettäisen laajentumisen vuoksi, ja tästä on seurannut lisätilojen ja ulkoisen henkilöstön tarvetta, minkä vuoksi määrärahoja on ollut tarpeen vahvistaa luvusta 12 peräisin olevilla määrärahoilla.

OSASTO 2 — Kiinteistöt, irtain omaisuus, laitteet ja sekalaiset käyttömenot

Osaston 2 lopullinen talousarviomääräraha varainhoitovuonna 2007 on 59 332 400 euroa, joka muodostaa lähes 22 prosenttia yhteisöjen tuomioistuimen koko talousarviosta. Näistä määrärahoista käytettiin 58 919 744,83 euroa eli 99,30 prosenttia, kun niistä käytettiin 99,40 prosenttia vuonna 2006. Tämän osaston menot kasvoivat 18,70 prosenttia vuodesta 2006 (kun kasvu oli 30,69 prosenttia vuonna 2006).

Luku 20 — Kiinteistöt ja niihin liittyvät kulut

a) Määrärahojen käyttö:

Tämän luvun lopullisista määrärahoista eli 38 882 000 eurosta käytettiin 38 709 427,33 euroa (99,56 prosenttia). Tämän luvun menot kasvoivat 32,32 prosenttia vuodesta 2006, mikä selittyy sillä, että oikeuspalatsin peruskorjaushanke ja yhteisöjen tuomioistuimen rakennusten laajennushankkeet, jotka olivat välttämättömiä kahden peräkkäisen laajentumisen hallitsemiseksi, saatiin päätökseen. Uudet rakennukset on tarkoitus ottaa käyttöön vuonna 2008.

Tässä luvussa momentin 200 — Kiinteistöt menojen osuus on 82 prosenttia (31 995 000 euroa) määrärahojen kokonaismäärästä ja momentin 202 — Kiinteistöihin liittyvät kulut osuus 18 prosenttia (6 887 000 euroa).

Momentilla 200 — Kiinteistöt alamomentin 2000 — Vuokrat menot olivat 11 857 785 euroa (toteutumisaste 99,97 prosenttia) ja alamomentin 2001 — Vuokra-ostosopimus 18 840 000 euroa (toteutumisaste 100 prosenttia). Viimeksi mainitun alamomentin menot ovat suureksi osaksi ennakkomaksuja, jotka perustuvat Luxemburgin viranomaisten kanssa käynnissä olevista kiinteistöhankkeista (lähinnä uutta oikeuspalatsia koskeva hanke) tehtyihin sopimuksiin. Yhteisöjen tuomioistuin kykenee näillä merkittävillä ennakkomaksuilla vähentämään uuden oikeuspalatsin rahoitusvaikutuksia tulevien varainhoitovuosien aikana.

Momentin 202 — Kiinteistöihin liittyvät kulut menot sisältävät lähinnä siivous- ja ylläpitokuluja, energiankulutuksen ja rakennusten turvallisuuden/valvonnan. Menot olivat 6 503 786 euroa (toteutumisaste 98 prosenttia), ja ne liittyvät suoraan henkilöstömäärän kasvun yhteydessä tarvittavaan toimistopinta-alaan.

b) Alkuperäiseen määrärahaan tehdyt merkittävät muutokset:

Siirto nro 3:

alamomentilta 2000 — Vuokrat = - 150 000 euroa alamomentilta 2008 — Selvitykset ja tekninen apu = - 100 000 euroa alamomentille 20070 — Tilojen sisustaminen = + 250 000 euroa

Loppuvuoden menojen kattamiseksi momenteilta 2000 ja 2008 on otettu ylijäämä, joka käytetään Euroforum-rakennuksen valvontatilan uuden tietotekniikkatilan kunnostamiseen.

Siirto nro 8:

alamomentti 2024 — Energiakulutus = + 600 000 euroa

Energiakulutukseen varattua määrärahaa on jouduttu vahvistamaan, jotta kyettäisiin vastaamaan energian hinnan nousuun sekä lämmitettävien/ilmastoitavien työhuoneiden lukumäärän lisääntymiseen henkilöstömäärän merkittävän kasvun yhteydessä. Nämä määrärahat ovat peräisin luvusta 12.

Siirrot nro 15, 16 ja 17:

alamomentti 2000 — Vuokrat = - 164 000 euroa alamomentti 20070 — Tilojen sisustaminen = -50 000 euroa alamomentti 2008 — Selvitykset ja tekninen apu = - 126 000 euroa

Varainhoitovuoden 2007 lopussa tehty täsmällinen arvio määrärahatarpeista, jotka ovat välttämättömiä kattamaan näiden kolmen budjettikohdan menot loppuvuodeksi, on mahdollistanut sen, että näiden määrärahojen ylijäämästä on irrotettu summa, jonka ansiosta alamomentin 2001 määrärahaa on kyetty lisäämään 500 000 euroa (ks. huomautukset jäljempänä).

Siirto nro 2 (ks. luku 100):

alamomentti 2001 — Vuokra-ostosopimus = +1 500 000 euroa

Siirrot nro 11, 12, 13, 15, 16 ja 17 (ks. 10 ja 12 luku):

alamomentti 2001 — Vuokra-ostosopimus = +8 840 000 euroa

Nämä alamomentin 2001 vahvistukset on jaettu seuraavasti:

— 840 000 euroa oikeuspalatsiin kuuluvien rakennusten (Thomas More-, Erasmus- ja C-rakennukset) vuokra-ostosopimusta varten,

— ja 9 500 000 euroa uuden oikeuspalatsin vuokra-ostosopimusta varten.

Määrärahojen vahvistuksen ansiosta tämän yhteisöjen tuomioistuimen mittavan kiinteistöhankkeen yhteydessä on kyetty suorittamaan ennakkomaksuja yhteensä 17 850 000 euroa.

Tämän merkittävän summan ansiosta yhteisöjen tuomioistuin kykenee vähentämään uuden oikeuspalatsin taloudellisia vaikutuksia tuleviin varainhoitovuosiin alentamalla ennakkorahoitukseen liittyviä korkoja ja myös lainojen määrää (EIP ja BCEE yhdistävät nämä lainat vuoden 2008 lopussa kiinteistökokonaisuuden luovutuksen yhteydessä) sekä näin ollen vuoteen 2026 saakka maksettavien rahoituskorkojen määrää.

Toimenpide sopii siten täydellisesti yhteen niiden suuntaviivojen kanssa, joita nämä molemmat budjettivallan käyttäjät ovat tahoillaan esittäneet yhteisön toimielinten kiinteistöhankkeiden osalta.

Luku 21 — Tietotekniikka, laitteet ja kalusteet

a) Määrärahojen käyttö:

Tämän luvun lopullisista määrärahoista eli 14 517 400 eurosta käytettiin 14 353 802,46 euroa (98,87 prosenttia).

Tämän luvun sisällä yli 80 prosenttia määrärahoista käytetään tietotekniikkaan. Tällä alalla yli kolme neljännestä käytettävissä olevista varoista on tarkoitettu laitteistojen tavanomaiseen uusimiseen, olemassa olevien järjestelmien ylläpitoon, juokseviin toimenpiteisiin ja tukitoimiin, loput käytetään uusiin hankkeisiin. Vuoden 2007 aikana otettiin tuotantoon 12 uutta tietoteknistä sovellusta, mikä vaikutti merkittävästi ylläpitoa, ohjelmistolisenssejä ja näiden yhteisöjen tuomioistuimen toiminnan kannalta välttämättömien järjestelmien tukea varten tarvittaviin resursseihin.

b) Alkuperäiseen määrärahaan tehdyt merkittävät muutokset:

Siirto nro 2:

alamomentti 2100 — Laitteiden ja ohjelmistojen osto, kunnossapito ja ylläpito = +1 000 000 euroa

Budjettivallan käyttäjä jäädytti tähän momenttiin tarkoitetut määrärahat hyväksyessään vuoden 2007 talousarvion. Parlamentti oli asettanut näiden määrärahojen vapauttamisen edellytykseksi sen, että esitettäisiin kertomus virkamiestuomioistuimen perustamisen vaikutuksista kiinteistömenoihin, henkilöstömenoihin ja muihin menoihin. Nämä määrärahat kyettiin vapauttamaan, kun tämä kertomus esitettiin helmikuussa 2007.

Siirto nro 4:

alamomentti 2102 — Ulkopuolisten henkilöiden suorittamat ohjelmistojen ja järjestelmien käyttämistä, toteuttamista ja ylläpitoa koskevat palvelut = + 990 000 euroa

Määrärahojen vahvistaminen luvusta 12 peräisin olevilla määrärahoilla on antanut mahdollisuuden vastata kiireellisiin tarpeisiin (käyttäjätuen tuntimäärien lisääminen, tietoteknisten ratkaisujen kehittäminen tuomioistuimen toimintaa varten ja alihankkijoiden käyttäminen tietotekniikan työntekijöiden palvelukseenottoon liittyvien erityisten vaikeuksien vuoksi).

Luku 23 — Hallinnosta johtuvat juoksevat menot

Määrärahojen käyttö:

Tämän luvun lopullisista määrärahoista eli 2 204 500 eurosta käytettiin 2 182 329,99 euroa (98,99 prosenttia).

Yli 80 prosenttia tämän luvun määrärahoista on tarkoitettu kahdentyyppisiin menoihin:

— momentin 230 menoihin — Paperi-, toimistotarvikkeet ja muu välineistö, joiden suuruus oli 1 196 800 euroa (toteutumisaste 99,98 prosenttia),

— momentin 236 menoihin — Postimaksut, joiden osuus oli 630 000 euroa (toteutumisaste 100 prosenttia).

Luku 25 — Kokoukset ja konferenssit

Määrärahojen käyttö:

Tämän luvun lopullisista määrärahoista eli 721 900 eurosta käytettiin 672 545,68 euroa (93,16 prosenttia).

Vuoteen 2007 liittyi merkittävä protokollaan kuuluva tapahtuma, eli järjestettiin keskustelutilaisuus Rooman perustamissopimusten allekirjoittamisen 50-juhlavuoden kunniaksi. Yhteisöjen tuomioistuimessa kokoontuivat Euroopan unionin jäsenvaltioiden ylimpien tuomioistuinten ja perustuslakituomioistuinten presidentit. Merkittävistä tapahtumista on mainittava vielä juhlalliset istunnot, joita pidettiin siinä yhteydessä, kun unioni laajentui Bulgariaan ja Romaniaan. Näin ollen sekä viralliset vierailut yhteisöjen tuomioistuimeen että yhteisöjen tuomioistuimen vierailut jäsenvaltioissa lisääntyivät vuonna 2007.

Luku 27 — Tiedotus: hankinta, arkistointi, tuottaminen ja jakelu

a) Määrärahojen käyttö:

Tämän luvun lopullisista määrärahoista eli 300 600 eurosta, käytettiin 3 001 639,37 euroa (99,84 prosenttia).

Tämän luvun määrärahat on tarkoitettu kahdentyyppisiin menoihin:

— momentin 272 kuluihin — Dokumentaatio- ja kirjastomenot, yhteensä 992 600 euroa (toteutumisaste 100 prosenttia),

— momentin 274 kuluihin — Tuottaminen ja jakelu, yhteensä 2 009 039 euroa (toteutumisaste 99,75 prosenttia).

Kirjaston osalta vuodelle 2007 oli jälleen ominaista sähköisten työkalujen (sähköiset aikakausjulkaisut, CD-ROMit ja käyttäjien käyttöön annettavat oikeudelliset on-line -tietokannat) jatkuva kehittäminen. Lisäksi kirjasto pyrki lisäämään valikoimaansa, joka koskee Euroopan unioniin vuonna 2004 liittyneiden jäsenvaltioiden oikeusjärjestelmiä. Samoin se menetteli myös Bulgarian ja Romanian oikeusjärjestyksiä koskevien osastojen osalta.

Tuotanto- ja jakelumenot sisältävät lähinnä virallisen lehden julkaisumenot (tuomioistuinten tuomioiden, ratkaisuehdotusten ja määräysten eri kieliversiot) ja yleisluontoisten julkaisujen tuotantomenot (oikeustapauskokoelmat eri kieliversioina), jotka liittyvät julkaisutoimiston (OPOCE) kanssa tehtävään toimielinten väliseen yhteistyöhön. Vuoden 2007 ensimmäisinä kuukausina vietiin päätökseen virkamiestuomioistuimen uuden esitteen valmistaminen unionin 22 kielellä. Lisäksi unionin laajennuttua Romaniaan ja Bulgariaan lähes kaikki olemassa olevat esitteet päivitettiin ja käännettiin Euroopan unionin kahdelle uudelle viralliselle kielelle (bulgaria ja romania).

b) Alkuperäiseen määrärahaan tehdyt merkittävät muutokset:

Siirto nro 11:

Alamomentti 27410 — Yleisluontoiset julkaisut = - 200 000 euroa

Voimassa olevan säännöstön mukaisesti juoksevat julkaisutarpeet on kyetty kattamaan ensisijaisesti käyttämällä siihen kohdistettuja tuloja, jotka ovat olleet erityisen suuria vuonna 2007. Tästä syystä yhteisöjen tuomioistuimelta jäi määrärahaa, joka siirrettiin momentille 2001 — Vuokra-ostosopimus.

OSASTO 3 — Toimielimen suorittamista erityistehtävistä aiheutuvat menot

Luku 37 — Tiettyjen toimielinten ja laitosten erityismenot

Osaston 3 lopulliset talousarviomäärärahat sisältävät ainoastaan luvun 37 määrärahat alamomentin 3710 — Oikeudenkäyntikulut osalta. Nämä määrärahat olivat varainhoitovuonna 2007 36 000 euroa ja niistä käytettiin 11 762,51 euroa, joten toteutumisaste oli 32,67 prosenttia.

Koska kyseessä ovat menot, jotka kattavat yhteisöjen tuomioistuimen maksettaviksi maksuttoman oikeudenkäynnin yhteydessä tulevat asianajajien palkkiot ja muut kulut, niiden ennakoiminen on vaikeaa ja toteutumisaste vaihtelee huomattavasti vuosittain.

OSASTO 10 — Muut menot

Luku 100 — Alustavat määrärahat

Osastoa 10 koskeva lopullinen budjettisumma oli varainhoitovuodelta 2007 yhteensä 2 500 000 euroa.

Alkuperäiseen määrärahaan tehdyt merkittävät muutokset:

Siirto nro 2:

Luku 100 — Alustavat määrärahat = -2 500 000 euroa

Budjettivallan käyttäjä jäädytti tämän luvun 100 määrärahan hyväksyessään varainhoitovuoden 2007 talousarvion. Parlamentti oli asettanut näiden määrärahojen vapauttamisen edellytykseksi sen, että esitettäisiin kertomus virkamiestuomioistuimen perustamisen vaikutuksista kiinteistömenoihin, henkilöstömenoihin ja muihin menoihin. Tämä kertomus esitettiin helmikuussa 2007.

Tämän siirron ansiosta on siten voitu vapauttaa kaikki määrärahat alamomentille 2001 — Vuokra-ostosopimus ja alamomentille 2100 — Laitteiden ja ohjelmistojen osto, niitä koskevat työt, kunnossapito ja ylläpito.

(1) Tämä ero on vain 2,9 prosenttia, jos otetaan huomioon uudelleen käytettävät tulot, jotka budjettikäytännön mukaisesti esitetään erillisessä muistiossa alkuperäistä talousarviota laadittaessa, mutta jotka otetaan asianmukaisesti huomioon tässä talousarviossa asianomaisissa budjettikohdissa tehtävällä vähennyksellä.